section_heading: Razvoj
paragraph_text: DreamWorks je u kolovozu 2006. objavio kako Burton preuzima projekt te kako je Depp dobio ulogu Todda.<ref> Kad je preuzeo projekt, Burton je s Loganom prepravio scenarij. Adaptacija trosatnog mjuzikla u dvosatni film zahtijevala je neke promjene. Neke pjesme su skraćene, dok su druge potpuno izbačene. Christopher Lee, Peter Bowles, Athony Stewart Head i drugih pet glumaca trebali su igrati pet pripovjedača duhova, ali su njihove uloge izbačene. Prema Leeju, ova izostavljanja su izazvana zbog vremenskog ograničenja uzrokovanog prekidom snimanja u ožujku 2007., dok se Deppova kćer oporavljala od bolesti.<ref> Burton i Logan su smanjili i druge sporedne elemente, kao što je romansa između Toddove kćeri Johanne i Anthonyja, kako bi se fokusirali na odnos Todda, gđe. Lovett i Tobyja.